Ingrida Šimonytė

Ingrida ŠIMONYTĖ (naskiĝis la 15-an de novembro 1974 en Vilno) estas politikisto kaj ekonomikistino de Litovio, kaj ĉefministro de Litovio de 2020 ĝis 2024. Ŝi studis ekonomikon en la Universitato Vilno. Ekde 1997 ŝi laboris en la nacia ministerio pri financoj kaj ekde 2002 estis gvidantino de la departamento pri impostoj. De la 3-a de julio 2009 ĝis la 13-a de decembro 2012 ŝi estis ministrino pri financoj en la registaro de Litovio tiam gvidata de la ĉefministro Andrius Kubilius; ŝia tiama ministerio daŭre nacilingve nomatas Lietuvos Respublikos finansų ministerija. La antaŭulo de Ingrida Šimonytė, Algirdas Šemeta, iom antaŭe iĝis membro de la Eŭropa Komisiono kiel posteulo de Dalia Grybauskaitė, kiu la 17-an de majo 2009 estis elektita ŝtata prezidentino de Litovio.

Laŭ la stato de marto 2023, Ingrida Šimonytė ne estas edziniĝinta kaj ne havas infanojn.informo en la parlamenta retejo 

 Referencoj 

Kategorio:Litovaj politikistoj
Kategorio:Litovaj ekonomikistoj
Kategorio:Litovaj ministroj pri financoj
Kategorio:Litovaj vicministroj
Kategorio:Ĉefministroj de Litovio